જો કે ન્યુરોવિજ્ઞાનીઓએ એક થિયરી એવી પ્રસ્થાપિત કરી છે કે સેકન્ડોમાં આકર્ષણ થઈ જાય તેને કારણે જોડી જામવાની સંભાવના વધી જાય છે. એ સાથે જ સારો દેખાવ હોય અને ઊંચી બુદ્ધિમત્તા અને સારું સ્વાસ્થ્ય હોય એટલે માનો સમજો કે જોડી જામી જ જાય. જર્મનીની યુનિવર્સિટી ઓફ બેમ્બર્ગના પ્રોફેસર કલાઉસ ક્રિશ્ચિયન કાર્બનના નેતૃત્વ હેઠળની સાઇકોલોજિસ્ટોની ટીમે ૨૫ અન્ડર ગ્રેજ્યુએટો જ્યારે ૧૦૦ પોટ્રેઇટો જોતાં હતા, ત્યારે તેમના મગજની ગતિવિધિ ઉપર નજર રાખી હતી અને તેમની જાતિ તેમજ તેઓ આકર્ષક છે કે કેમ તેની નોંધ કરી હતી.